text: Why Invest in Baybay City?
text: #000001
text: Baybay Tourism and Investment Promotions Office
text: #000006
text: Singkuwenta (50) ka mga mananagat sa dakbayan sa Baybay ang palaran nga nakadawat og mga sakayan sa panagat gikan sa Baybay City LGU kagahapon (Oktubre 4, 2022)diin 30 kanila ang nakadawat sa Fiberglass Motorboats ug 20 ang nakadawat sa Fiberglass Paddle Boats.
text: #000008
text: Matud pa ni Fisheries Consultant Ms. Elena Siddiqui nga naguba ang ilang mga sakayan gumikan sa bagyong Odette ug sa bagyong Agaton hinungdan nga gihulipan kini sa Baybay City LGU. “Sila ‘sab ang nagbuot kon motorboat o paddle boat ang ihatag kanila sa Baybay City LGU,”dugang pa ni Ms. Siddiqui.
text: #000009
text: Nasayran nga mikabat na sa125 ka mga Fiberglass pumpboats ang nahatag sa Baybay City LGU ug niining maong gidaghanon, 21 units ang gihatag sa mga Bantay Dagat, 29 units sa mga fisherfolks associations, 25 units sa mga individual fisherfolks nga kabus ug walay kaugalingon nga bangka, ug 50 units sa mga individual fisherfolks nga naguba ang mga sakayan tungod sa bagyong Odette ug bagyong Agaton.
text: #000011
text: Atol sa iyang pagpakigpulong, nagkanayon si Baybay City Mayor Hon. Jose Carlos L. Cari nga gihimo kini sa Lokal nga Kagamhanan sa dakbayan sa Baybay aron katabangan ang mga mananagat sa ilang kapanginabuhian, “Ug dili kita moundang sa paghimo niini samtang aduna pay nagkinahanglan og mga Fiberglass motorboats.”
text: #000012
text: Apan gipa-ubos sila ni Mayor Cari sa usa ka Refresher Course, uban sa mga tinugyanan sa BFAR Region 8, kaniadtong 2020 sa wala pa sila magsugod og himo sa mga bangka kansang disenyo gipahaum nila sa panginahanglanon sa mga mananagat ‘ning dakbayan.
text: #000014
text: Samtang, gibutyag ni Mayor Cari nga aron pagseguro nga modako ang fish catch sa mga mananagat ‘ning dakbayan, nagbutang og dugang mga artificial reef ang Baybay City LGU sa mga coastal barangays nga adunay mga marine sanctuary aron adunay kapahulayan ug kaitlogan ang mga isda. Gihatagan usab og mga sakayan ug gipahimoan og Bantay Dagat Outpost ang mga Bantay Dagat aron aduna silay magamit sa pagbantay sa municipal waters ‘ning dakbayan batok sa mga illegal fishers.
text: #000015
text: “Nag-seeding usab ‘ta og balat, la paz ug Lapu-lapu sa lima (5) ka mga marine sanctuaries para makita kon mabuhi ba sila diha sa dagat, nabuhi man. So, sa tabang ni Congressman Carl, magtukod na ‘sab ‘ta og Multi-species Fish Hatchery sa Barangay Hilapnitan aron kada 3-4 months butangan nato og mga semilya sa isda diha sa atong mga marine sanctuaries hangtud nga mosanay sila ug modaghan ug mobarato na unya ang isda diha sa atong merkado,” dugang pa ni Mayor Cari.
text: #000016
text: Nagkanayon usab si Mayor Cari nga gawas sa pampalambo sa panagatan sa dagat, gipalambo usab sa Baybay City LGU ang upland fisheries pinaagi sa pag-establish og mga tilapia fishponds sa mga bukirang barangay ‘ning dakbayan diin gihatag usab sa Baybay City LGU ang tanan nga suporta gikan sa pagkubkob sa sa bangag, sa tilapia fingerlings, feeds, ug technical assistance hangtud sa pag-harvest.
text: #000017
text: Matud pa usab niya nnga gipalapdan usab ang mga vegetable areas ‘ning dakbayan ug gitabangan ang mga vegetable farmers sa ilang panginahanglanon (traktor, igtatanom, abono, technical assistance ug uban pa) ug nagpadayon usab ang pag-apud apod og mga hayopan ngadto sa mga qualified beneficiaries.
text: #000018
text: Nunot niini, nagkanayon si Vice Mayor Atty. Ernesto M. Butawan nga palaran kaayo ang mga Baybayanon nga ilang gipili ang mga lider nga naglantaw sa kabulahanan sa mga katawhan ug nag-amping sa mga buhis sa mga katawhan ug migamit lamang niini sa pagpahigayon og mga proyekto ug mga programa alang sa kalambo-an sa dakbayan sa Baybay.
text: #000019
text: Tulay alang sa dugang kalamboan sa Barangay Pansagan ‘ning dakbayan
text: #000021
text: Masayon na unya sa mga molupyo sa Barangay Pansagan ‘ning dakbayan ang paglugsong sa sawang ug ang pagdala sa ilang mga produkto uma ngadto sa merkado publiko ‘ning dakbayan. Gumikan kini sa pagtukod sa Banahao-Pansagan Bridge nga gibendisyonan dili pa lamang dugay ni Fr. Ranulfo D. Lago.
text: #000022
text: Atol sa iyang pagpakigpulong, nagkanayon si Mayor Cari nga atol sa unang tulo ka tuig sa iyang pangatungdanan isip Mayor sa dakbayan sa Baybay iyang gihatagan og dako nga pagtagad ang panginahanglanon sa barangay sama sa kalsada, tulay, Barangay Hall, Multi-purpose Gym, Barangay Health Center, iskuwelahan, ug uban pang mga infrastructure projects ilabi na sa mga lagyo nga mga barangay.
text: #000024
text: Apan gitataw usab ni Mayor Cari nga gipalambo gihapon sa Lokal nga Kagamhanan sa dakbayan sa Baybay ang nagkadaiyang mga programa sa agriculture and fisheries ‘ning dakbayan aron maseguro ang supply sa mga produkto sa panguma ug panagat didto sa merkado publiko ‘ning dakbayan.
text: #000025
text: Matud pa ni Mayor Cari nga nadasig siya nga nakakita sa kalipay sa mga molupyo sa Barangay Pansagan tungod kay natulod na man ang maong tulay. Apan gitataw usab ni Mayor Cari nga responsibilidad na sa Barangay ang pagmentinar niini.
text: #000026
text: Matud pa ni Hon. Martinez nga pinaagi sa maong tulay, madasig ang mga mag-uuma sa Barangay Pansagan ug sa kasikbit nga mga barangay nga mananom og mga produkto sa una tungod kay masayon na man unya ang pagdala niini ngadto sa merkado publiko ‘ning dakbayan. “Masayon na usab sa mga katawhan ang pag-adto sa poblacion aron makaplit sa ilang mga panginahanglan o maka-avail sa mga serbisyo gikan sa nagkalain-lain nga mag ahensiya sa kagamhanan,” dugang pa ni Hon. Martinez.
text: #000029
text: Angayang masayran nga usa (1) ang MVFA sa mga grupo sa mga Pwersa Masa nga gitabangan nga ma-organisa sa hiniusang pagpaningkamot sa City Agriculture Office (CAO) ug sa City Information Office (CIO) ‘ning dakbayan.
text: #000033
text: Matud pa ni City Agriculturist Ms. Mora Abarquez nga cuatro milyones ka pesos (P4M) ang kinatibuk-ang kantidad sa Swine Production Project nga ihatag sa DA-RFO 8 ngadto sa Maypatag Vikings Farmers Association, lakip na niini ang building nga butangan unya sa mga baboy.
text: #000034
text: Nasayran nga kinahanglan usab nilang magbutang og septic tank nga magsilbing counter part sa asosasyon sa nahisgotang proyekto. Apan gumikan kay wala pa may ika-counterpart ang Maypatag Vikings Farmers Association, gibutyag ni Ms. Abarquez nga miduol sila ngadto kang Baybay City Mayor Hon. Jose Carlos L. Cari alang niini kinsa misaad nga mohatag usab og counterpart ang Baybay City LGU.
text: #000036
text: Kahinumdoman nga nakadawat og Sari-sari Store nga nagkantidad og cien mil pesos (P100,000.00) ang Maypatag Vikings Farmers Association duha (2) na ka tuig ang milabay. Gikan ang maong pondo sa Gender and Development (GAD) Fund sa Lokal nga Kagamhanan sa dakbayan sa Baybay.
text: #000037
text: Nasayran nga napalambo sa nahisgotang organisayon ang ilang tindahan hinungdan nga gihatagan usab sila og pondo sa Baybay City LGU alang sa dugang Income Generating Project (IGP) nga Copra Buying nga nagpadayon pa usab hangtud karon.
text: #000038
text: Malaomon si Mayor Cari nga pinaagi niining maong mga livelihood projects, padayon nga molambo ang nahisgotang organisasyon ug makatabang unya sila sa pagpalambo sa ilang barangay, ilabi na kon mahatag na unya kanila ang Swine Production Project gikan sa Livestock Section sa DA-RFO 8. (Marissa Miguel Cano, City Information Officer, Baybay City, Leyte)
text: #000039
text: Magtukod og nursery alang sa dugang kita
text: #000040
text: Matud pa ni City Agriculturist Ms. Mora Abarquez nga nagkanayon si Mayor Cari nga ihatag sa Baybay City LGU ang tanan nga inputs nga ilang gikinahanglan alang sa pagtukod sa maong nursery apan kinahanglan nga ang asosasyon na ang mobayad sa abang sa yuta didto sa Barangay Candadam ‘ning dakbayan diin ilang giplanohan nga ipahiluna ang nahisgotang nursery, isip counterpart sa ilang asosasyon.
text: #000043
text: Kahinumdoman nga gipahigayon dinhi sa dakbayan sa Baybay ang labing una nga Jackfruit Day kaniadtong Hulyo 13 ‘ning tuiga diin gibutyag ni Ms. Abarquez nga nangka ang gipili nga banner crop sa lalawigan sa Leyte, ilabi na sa dakbayan sa Baybay, tungod kay mobunga man kini bisan kon ting-ulan o ting-init.
text: #000044
text: Gidasunan kining maong pamahayag ni Fruit Trees Program Coordinator Mr. Sopio Rim Jr. kinsa miingon nga 2009 pa nagsugod sa paghatag og mga igtatanom sa nangka ang Baybay City LGU ug padayon nga namunga ang maong mga puno-an sa nangka taliwala sa mga bagyo nga miigo sa dakbayan.
text: #000045
text: Si Vice President for Research and Extension Dr. Ma. Juliet Ceniza sa Visayas State University, sa iyang kabahin, nagkanayon nga, “Baybayanons must be proud that the sweetest and the best variety of jackfruit, the EVIARC Sweet (ES), is found only in Region 8 and that the most number of responsive ES variety jackfruit trees, in terms of production, are located in the City of Baybay.”
text: #000046
text: “You must speed up and work double time. You should hire more workers and provide more heavy equipment, and if there is a need to work during night time then do so. You must have a Catch-up Plan to minimize the disruptions that these projects had already caused in the city’s economy.”
text: #000050
text: Mayor Cari said that these projects has been a disruption already to Baybay City’s economy and to the day-to-day operations of business owners’ and the general public as well. Thus, there is an urgent need to speed-up its completion. However, Mayor Cari said that they must make sure that safety measures are in place and that they should have compassion towards the affected residents in the community.
text: #000052
text: To this, Mayor Cari reminded Engr. Dacera to make sure that the affected persons/establishments are given alternate access in and out of their houses or buildings during the construction. This is to minimize inconvenience and prevent accidents, as much as possible. “Those affected persons/establishments must be properly notified of the timeline and expectations about the project,” added Mayor Cari.
text: #000054
text: On the Water Systems in the Poblacion Area, Project Engineer, Engr. Jose Baltazar, revealed that bigger pipes are currently being laid out and that the project is now 95% complete. “Once all the pipes are installed, hydro-testing will be conducted and if this is successful, we will resume the rehabilitation of the concrete roads that were excavated during the implementation of the project,” added Engr. Baltazar.
text: #000055
text: Mayor Cari was pleased to hear this because this project is just one of the many projects which aimed to resolve the long-standing problem on the potable water in the poblacion.
text: #000056
text: Tungod sa kadaghan sa mga gimbuhaton sa Lokal nga Kagamhanan sa dakbayan sa Baybay sama sa pagpahiluna sa mga biktima sa bagyong Agaton ug sa sunog nga nahitabo dili pa lang dugay, wala kaayo mahatagi ug panahon sa Road Clearing Team’ning dakbayan ang pagpahigayon sa road clearing.
text: #000058
text: Busa, gimando-an sila ni Baybay City Mayor Hon, Jose Carlos L. Cari nga magpahigayon og Operation Hinlo karong bulan sa Oktubre ‘ning tuiga aron subling malimpiyo ang mga kadalanan ‘ning dakbayan batok sa mga illegal structures and construction materials.
text: #000059
text: Partikular nga gitumbok ni Mayor Cari ang mga basura ug ang nagbitay nga mga TELCO wires nga ubos na kaayo “Kay naa na may nabitik niana nga mga wires.”
text: #000060
text: Nagkanayon si Mayor Cari nga dugay nang gitawag sa Baybay City LGU ang atensiyon sa hingtungdan nga mga Telephone Companies aron tangtangon na nila ang nahisgotang mga wires apan wala gihapon kini nila buhata hangtud karon. “Suruya ninyo ug ipanghigot ang mga TELCO wires para wala nay lain pang madisgrasya,” dugang pa ni Mayor Cari.
text: #000061
text: Gitumbok usab ni Mayor Cari ang mga sand and gravel (SAG), sa mga adunay gipahigayon nga construction dinhi sa dakbayan sa Baybay, tungod kay anaa lang lang kini nila gibutang sa daplin sa kalsada,”Maayo pa ‘to sa una kay manilhig pa sila. Karon, wala na.”
text: #000062
text: Namatikdan usab ni Mayor Cari nga adunay nagtukod og kan-anan didto sa Diversion Road, “Okay ra man ‘na pero dapat ila nang hipuson inig ka adlawan. Unya, dapat ilang hipuson ang ilang mga basura. Naa ra man sa kalsada. Gipasagdan ra nila.”
text: #000063
text: Nagkanayon usab si Mayor Cari nga kinahanglan nga seguruhon sa mga Barangay Officials nga mamentinar ang road clearing sa ilang tagsa-tagsa ka barangay.
text: #000064
text: Atol sa maong meeting, gipasabot ni CLGOO Pedrera ang mga katungdanan sa mga CSOs nga mapili nga member sa matag Local Special Body (LSB).
text: #000071
text: Kinahanglan usab nga mag-agi sa tamdanan nga gilatid sa DILG ang mga CSOs nga pilion aron mahimong sakop sa mga LSBs. Partikular nga gitumbok ni Pedrera ang mga CSOs nga pilion isip miyembro sa Local Peace and Order Council (LPOC) kinsa magkinahanglan pa og clearance gikan sa Armed Forces of the Philippines (AFP).
text: #000073
text: Hinuon, tungod kay 46 pa man ang mga CSOs nga accredited na sa dakbayan sa Baybay, iyang gi-awhag ang uban pang mga CSOs nga magpa-accredit na aron gawas nga maka-apil sila sa mga LSBs, mas hatagan sila og priority sa mga livelihood programs sa Baybay City LGU. (Marissa M. Cano, City Information Officer, Baybay City, Leyte)
text: #000074
text: Mao kini ang napamatud-an sa mga ginsakopan sa Baybayanon Corn Farmers Association kinsa mi-apil sa gipahigayon nga demonstration karong hapon (Septiyembre 27, 2022, 2:00PM) sa pag-harvest sa usa ka ektarya nga kamaisan didto sa Barangay Kan-ipa ‘ning dakbayan.
text: #000075
text: Matud pa ni Corn Coordinator Lyca Sombilon sa City Agriculture Office (CAO) ‘ning dakbayan, nahuman og harvest ang 2,932 square meters sa maong maisan sulod lang sa traynta y otso minutos diin lunubok na nga mais ang resulta niini.
text: #000076
text: Gitataw usab niya nga menos ang gastos sa pag-harvest sa kamaisan ginamit ang combined harvester with corn kit tungod kay segun sa ilang gihimo nga demonstration kaganina, usa ka libo ka pesos (P1,000.00) ra nga ilang gastos sa fuel ug P600.00 ra usab sa operator.
text: #000077
text: Nunot niini, magsabot pa ang duha (2) ka asosasyon sa pamaagi kon unsa unya ang mahimong obligasyon sa Baybayanon Corn Farmers Association sa matag higayon nga ilang gamiton ang combined harvester sa Kilim Farmers Association sa ilang pagsanggi sa mais. Hinuon, matud pa ni Abarquez nga mas maayong sanggi-on ang maisan nga 114 ka adlaw nga gikan sa pagtanom.
text: #000080
text: Mayor Boying mihatag og giya sa pagpalambo pa sa serbisyo publiko sa mga kawani sa Baybay City LGU
text: #000082
text: Gitambungan kini sa mga Department ug Section Heads sa Lokal nga Kagamhanan sa dakbayan sa Baybay kinsa mao ang mas nasayod sa kahimtang sa ilang buhatan ug sa mga serbisyo nga gitanyag sa ilang opisina.
text: #000084
text: Atol sa iyang pagpakigpunong, gibutyag ni Baybay City Mayor Hon. Jose Carlos L. Cari ang pipila ka mga serbisyo sa dakbayan sa Baybay diin na-obserbahan niya ang kakulangan sa miaging tulo (3) ka tuig.
text: #000085
text: Nunot niini nagkanayon si Mayor Cari nga kinahanglan nga pahimuslan sa mga Department ug Sections Heads sa Lokal nga Kagamhanan sa dakbayan sa Baybay kining kahigayonan nga makahimo sila og Capacity Development Agenda aron mahimong mas efficient ang delivery of services sa ilang tagsa-tagsa ka mga buhatan.
text: #000086
text: Iya usab nga gi-awhag ang mga partisipante sa nahigsotang kalihokan nga itandi ang ilang office performance karong tuiga sa ilang office performance sa miaging tuig aron ilang masuta kon unsa man ang angayan nilang buhaton aron mahimong mas efficient ang ilang tagsa-tagsa ka mga buhatan sa paghatag og serbisyo ngadto sa ilang mga kliyente.
text: #000087
text: Malaomon si Mayor Cari nga pinaagi niining Capacity Development Agenda Formulation nga gipahigayon karong adlawa, mas makita sa mga Baybayanon, sa umaabot nga mga adlaw, ang kalinaw, kahapsay ug kalambo-an sa dakbayan sa Baybay.
text: #000088
text: Mayor Boying mibisita’s mga biktima sa sunog
text: #000090
text: Nagpadayon pa ang imbestigasyon sa nahitabo nga sunog kagahapon (Septiyembre 20, 2022) didto sa Zone 8 ug sa Barangay Sto. Rosario ‘ning dakbayan diin 25 ka mga panimalay (nga gipuy-an sa 29 ka pamilya) nga hinimo sa light materials ang naugdaw.
text: #000091
text: Mao kini ang gibutyag ni City Fire Marshall SINSP FERNANDO A. MANDIA sa Bureau of Fire Protection (BFP) ‘ning dakbayan dungan sa pag-awhag sa mga katawhan nga likayan ang pagpakatap og mga impormasyon nga walay kapasikaran, sama sa hinungdan sa maong sunog.
text: #000092
text: Matud pa ni City Disaster Risk Reduction and Management Officer Engr. Rhyse Austero nga sa Zone 8 Barangay Hall cum Evacuation Center midangop ang 17 ka mga pamilya nga nawad-an og panimalay sa Zone 8 kagahapon, samtang mitapon sa panimalay sa ilang mga kabanay ang uban ka mga pamilya. Samtang, sa ilang mga paryente sa Barangay Sto. Rosario usab midangop ang duha (2) ka mga pamilya nga biktima usab sa maong sunog kagahapon.
text: #000093
text: Nunot niini, nag-install gilayon og mga modular tents didto sa Zone 8 Barangay Hall cum Evacuation Center ang kawani sa City Disaster Risk Reduction and Management Office (CDRRMO) aron adunay makatulgan ang nahisgotang mga biktima sa sunog.
text: #000094
text: There are no events at this time.
text: #000100
text: Listen to “Nasayod ka ba, Bai?”
text: #000103
text: Your email address is required.
text: #000105
text: There was a connection problem. Try again later.
text: #000106